Cât de aproape sunt rușii de spargerea frontului ucrainean
Armata rusă are nevoie să obțină o superioritate de 5:1 și chiar 7:1 pe fiecare kilometru al frontului ucrainean pentru a putea sparge liniile de apărare ale forțelor Kievului. În acest moment, rușii au ajuns deja „la jumătate” din acest obiectiv, se arată într-o analiză realizată de un ofițer de informații militare în rezervă al armatei poloneze. Mai exact, conform calculelor expertului militar, rușii au atins în acest moment un „potențial” de 56,76% din capacitatea necesară spargerii frontului.